
CUPRINS:
1. [bookmark: _Toc245811789]1.DISPOZIȚII GENERALE 
Contractul de asociere pentru Proiectul „Sistem de management integrat al deșeurilor in judetul Sibiu” semnat de către reprezentanții tuturor unităților administrativ teritoriale din județ, cu exceptia comunei Arpasu de Jos, care s-a retras ulterior din Asociatia de Dezvoltare Intercomunitara ECOSIBIU, prevede la art. 16 că pentru asigurarea finanțării serviciilor de colectare, transport, sortare, compostare și depozitare părțile convin de comun acord să stabilească, în condițiile legii, taxe speciale în sarcina beneficiarilor acestor servicii (utilizatori casnici și non casnici).	
Instituirea taxei speciale de salubrizare ca mecanism de finanțare a Sistemului de Management Integrat al Deșeurilor din județul Sibiu este prevăzută în Cererea de finantare si Analiza Institutionala, Anexe ale Contractului de finantare nr. 98552/25.05.2010 pentru proiectul „Sistem de management integrat al deseurilor in judetul Sibiu”.
Conform prevederilor:
· Legii nr. 273/2006 privind finanţele publice locale, art. 30:
„(1) Pentru funcţionarea unor servicii publice locale, create în interesul persoanelor fizice şi juridice, consiliile locale (...), aprobă taxe speciale. 
(2) Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a  acestor servicii. (...)
(6) Taxele speciale se fac venit la bugetul local şi se încasează numai de la persoanele fizice şi juridice care beneficiază de serviciile publice locale pentru care s-au instituit taxele respective”.
· Legii nr. 227/2015 privind Codul Fiscal, art. 454: 
”Impozitele şi taxele locale sunt după cum urmează:
a) impozitul pe clădiri şi taxa pe clădiri;
b) impozitul pe teren şi taxa pe teren;
c) impozitul pe mijloacele de transport;
d) taxa pentru eliberarea certificatelor, avizelor şi autorizaţiilor;
e) taxa pentru folosirea mijloacelor de reclamă şi publicitate;
f) impozitul pe spectacole;
g) taxele speciale;
h) alte taxe locale.”
și art. 484 alin. (1)-(3):
„(1) Pentru funcţionarea unor servicii publice locale create în interesul persoanelor fizice şi juridice, precum şi pentru promovarea turistică a localităţii, consiliile locale, judeţene şi Consiliul General al Municipiului Bucureşti, după caz, pot adopta taxe speciale.
(2) Domeniile în care consiliile locale, judeţene şi Consiliul General al Municipiului Bucureşti, după caz, pot adopta taxe speciale pentru serviciile publice locale, precum şi cuantumul acestora se stabilesc în conformitate cu prevederile Legii nr. 273/2006 privind finanţele publice locale, cu modificările şi completările ulterioare.
(3) Taxele speciale se încasează numai de la persoanele fizice şi juridice care beneficiază de serviciile oferite de instituţia sau serviciul public de interes local, potrivit regulamentului de organizare şi funcţionare al acestora, sau de la cele care sunt obligate, potrivit legii, să efectueze
prestaţii ce intră în sfera de activitate a acestui tip de serviciu.”
· Legii nr. 207/2015 privind Codul de procedură fiscală;
· Legii nr. 51/2006 a serviciilor comunitare de utilităţi publice, art. 42 alin. (1) lit. c) și
alin. (8):
„Art. 42 (1) Utilizatorii beneficiază de furnizarea/prestarea unui serviciu de utilităţi publice (...):
c) prin achitarea unei taxe, în situaţia în care încheierea contractului de furnizare sau de prestare a serviciului între operator şi utilizator nu este posibilă din motive tehnice sau comerciale ori în situaţia în care hotărârea de dare în administrare sau contractul de delegare a gestiunii prevede această modalitate.(...)
(8) În cazul serviciilor pentru care nu există sisteme de măsurare-înregistrare ori metoda măsurării directe nu se poate aplica, determinarea consumurilor/cantităţilor serviciilor furnizate/prestate se face în regim pauşal sau prin metode indirecte, bazate pe măsurători şi calcule având ca bază prescripţiile tehnice în vigoare.”
· Legii nr. 101/2006 a serviciului de salubrizare a localităţilor, republicată, cu modificările și completările ulterioare, art. 25-27:
„Art. 25 Finanţarea cheltuielilor de funcţionare, reabilitare şi dezvoltare a serviciului de salubrizare și a cheltuielilor de investiţii pentru realizarea infrastructurii aferente acestuia se face cu respectarea legislaţiei în vigoare privind finanţele publice locale, în ceea ce priveşte iniţierea, fundamentarea, promovarea şi aprobarea investiţiilor publice, a principiilor prevãzute la art. 43 alin. (2) din Legea nr. 51/2006 , precum şi a urmãtoarelor principii:
a) recuperarea integralã de către operatori, prin tarife, taxe speciale sau, după caz, subvenţii de la bugetul local, a costurilor de operare şi a investiţiilor pentru înfiinţarea, reabilitarea şi dezvoltarea sistemelor de salubrizare;
b) menţinerea echilibrului contractual.
Art. 26 (1) În funcţie de natura activităţilor prestate, atât în cazul gestiunii directe, cât şi în cazul gestiunii delegate, pentru asigurarea finanţării serviciului de salubrizare, utilizatorii achită contravaloarea serviciului de salubrizare prin:
a) tarife, în cazul prestaţiilor de care beneficiază individual, pe bază de contract de prestare a serviciului de salubrizare;
b) taxe speciale, în cazul prestaţiilor efectuate în beneficiul întregii comunităţi locale;
c) taxe speciale, în cazul prestaţiilor de care beneficiază individual fără contract.
(2) În situaţia prevăzută la alin. (1) lit. a), autorităţile administraţiei publice locale, împreună cu operatorii au obligaţia să ţină, la zi, evidenţa tuturor utilizatorilor cu şi fără contracte de prestări servicii.
(3) Autorităţile administraţiei publice locale au obligaţia să instituie taxe speciale, conform prevederilor alin. (1) lit. c), şi să deconteze lunar operatorilor, direct din bugetul local, contravaloarea prestaţiei efectuate la utilizatorii fără contract.
(4) Clasificarea activităţilor în funcţie de modul de contractare, facturare şi plată a contravalorii serviciului de salubrizare prestat se stabileşte prin regulamentul-cadru al serviciului şi se anexează la hotărârea de dare în administrare a serviciului ori la contractul de delegare a gestiunii serviciului, după caz. (…)
(5) Cuantumul şi regimul tarifelor şi taxelor speciale ofertate/aprobate se stabilesc, se ajustează sau se modifică de către autorităţile administraţiei publice locale, în baza fişelor de fundamentare pe elemente de cheltuieli, întocmite de către operatori în conformitate cu normele metodologice de stabilire, ajustare sau modificare a tarifelor pentru activităţile specific serviciului de salubrizare a localităţilor, elaborate de către A.N.R.S.C.
(6) În cazul operatorilor care au încheiate contracte de delegare a gestiunii pentru care tarifele ofertate nu au avut la bază o fişă de fundamentare pe elemente de cheltuieli, prima ajustare a tarifelor se va face pe baza fişei de fundamentare, întocmită de către operator, având în vedere cheltuielile realizate în ultimele 12 luni, anterioare propunerii. Nivelul tarifului rezultat nu va depăşi nivelul tarifului actual, ajustat cu indicele de creştere a parametrului de ajustare.
(7) Ajustarea ori modificarea ulterioară a tarifelor/taxelor prevăzute la alin. (6) se face de către autorităţile administraţiei publice locale, la solicitarea operatorilor, cu respectarea normelor metodologice elaborate de A.N.R.S.C.
(8) Structura şi nivelul tarifelor şi taxelor speciale vor fi stabilite astfel încât:
a) să acopere costul efectiv al prestării serviciului de salubrizare;
b) să acopere cel puţin sumele investite şi cheltuielile curente de întreţinere şi exploatare a serviciului de salubrizare;
c) să încurajeze investiţiile de capital;
d) să respecte şi să asigure autonomia financiară a operatorului.
Art. 27 (1) Aplicarea de către operatori a unor tarife sau taxe speciale mai mari decât cele stabilite şi aprobate potrivit art. 26 este interzisă.
(2) Tarifele aprobate trebuie să conducă la atingerea următoarelor obiective:
a) asigurarea prestării serviciului de salubrizare la nivelurile de calitate şi indicatorii de  performanţă stabiliţi de către autorităţile administraţiei publice locale sau, după caz, de asociaţiile de dezvoltare intercomunitară prin caietul de sarcini, regulamentul serviciului şi prin contractele de delegare a gestiunii;
b) realizarea unui raport calitate-cost cât mai bun pentru serviciul de salubrizare prestart pe perioada angajată şi asigurarea unui echilibru între riscurile şi beneficiile asumate de părţile contractante;
c) asigurarea funcţionării eficiente a serviciului de salubrizare şi a exploatării bunurilor aparţinând domeniului public şi privat al unităţilor administrativ-teritoriale, afectate serviciului de salubrizare, precum şi asigurarea protecţiei mediului.”
· Ordonanței de Urgență a Guvernului nr.92/2021 privind regimul deşeurilor, republicată, art. 17 alin. (5) lit. a), h), i), j) și k):
”(1) Autorităţile administraţiei publice locale ale unităţilor administrativ-teritoriale sau, după caz, subdiviziunile administrativ-teritoriale ale municipiilor, respectiv asociaţiile de dezvoltare intercomunitară ale acestora, au următoarele obligaţii:
a) să asigure colectarea separată pentru cel puţin deşeurile de hârtie, metal, plastic şi sticlă din deşeurile municipale, să stabilească dacă gestionarea acestor deşeuri se face în cadrul unui singur contract de delegare a serviciului de Salubrizare sau pentru toate tipurile de materiale/contract/contracte distincte pentru toate tipurile de materiale/pe tip de material şi să organizeze atribuirea conform deciziei luate;
(...)
h) să implementeze, cu respectarea prevederilor Ordonanţei Guvernului nr. 21/1992 privind protecţia consumatorilor, republicată, cu modificările şi completările ulterioare, instrumentul economic «plăteşte pentru cât arunci», bazat pe cel puţin unul dintre următoarele elemente:
(i) volum;
(ii) frecvenţă de colectare;
(iii) greutate;
(iv) saci de colectare personalizaţi;
i) să stabilească şi să aprobe pentru beneficiarii serviciului de salubrizare tarife distincte pentru gestionarea deşeurilor prevăzute la lit. a), respectiv pentru gestionarea deşeurilor, altele decât cele prevăzute la lit. a) şi sancţiunile aplicate în cazul în care beneficiarul serviciului nu separă în mod corespunzător cele două fluxuri de deşeuri;
j) să includă în tarifele prevăzute la lit. i) pentru gestionarea deşeurilor prevăzute la lit. a) contribuţia pentru economia circulară prevăzută la art.9 lin.(1) lit.c) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, numai pentru deşeurile destinate a fi eliminate prin depozitare rezultate din aplicarea indicatorilor de performanţă prevăzuţi în contracte;
k) să include în tarifele prevăzute la lit. i) pentru  gestionarea deşeurilor, altele decât cele prevăzute la lit. a), contribuţia pentru economia circular prevăzută în Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, pentru deşeurile destinate a fi eliminate prin depozitare;”
și art. 22 alin. (1): ”(1) În conformitate cu principiul "poluatorul plăteşte", costurile gestionării deşeurilor, inclusive cele aferente infrastructurii necesare și exploatării acesteia, urmează să fie suportate de producătorul inițial de deşeuri sau de deţinătorii actuali ori deținătorii anteriori ai deşeurilor.”
· Legii nr. 249/2015 privind modalitatea de gestionare a ambalajelor şi a deşeurilor de ambalaje, art. 16 alin. (1) și (4) lit. e): ”(1) Operatorii economici sunt responsabili pentru preluarea şi valorificarea de la consumatori/utilizatori finali a ambalajelor/deşeurilor de ambalaje după cum urmează:
a) operatorii economici care introduc pe piaţa naţională produse ambalate, operatorii economici care importă/ achiziţionează intracomunitar produse ambalate pentru utilizare/ consum propriu sunt responsabili pentru deşeurile generate de ambalajele primare, secundare şi terţiare folosite pentru ambalarea produselor lor, cu excepţia ambalajelor de desfacere care sunt folosite pentru ambalarea, la locul de vânzare, a produselor;
b) operatorii economici care supraambalează produse ambalate individual în vederea revânzării/redistribuirii sunt responsabili pentru deşeurile generate de ambalajele secundare şi terţiare pe care le introduc pe piaţa naţională;
c) operatorii economici care introduc pe piaţa naţională ambalaje de desfacere, inclusiv pungi de transport din plastic, sunt responsabili pentru deşeurile generate de respectivele ambalaje;
d) operatorii economici care dau spre închiriere, sub orice formă, cu titlu profesional, ambalaje sunt responsabili pentru respectivele ambalaje. 
(4) Operatorii economici prevăzuţi la alin. (1) sunt obligaţi: (...)
e) să acopere, începând cu data de 1 ianuarie 2019, costurile pentru colectarea şi transportul, stocarea temporară, sortarea şi, după caz, pentru valorificarea deşeurilor de ambalaje gestionate prin serviciile de salubrizare stabilite potrivit prezentei legi;”
· Legii nr. 196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor,

Se adoptă prezentul Regulament de instituire şi administrare a taxei speciale de salubrizare în comuna Orlat, care se completează de drept cu prevederile legislației generale și speciale în materie.


1.2.  DEFINIȚII 
În înţelesul prezentului regulament, termenii şi expresiile de mai jos se definesc după cum urmează:
1. Utilizator - persoană fizică sau juridică care precolectează separat deșeurile generate (menajere ori similare), responsabilă din punct de vedere fiscal, beneficiară în mod individual sau colectiv a unui set de recipiente de colectare autorizate de sistemul public de salubrizare al comunei Orlat. Utilizatorii se împart în:
a) utilizatori casnici - dacă imobilul unde are loc precolectarea deșeurilor are destinația de locuință;
b) utilizatori non-casnici - dacă imobilul unde are loc precolectarea deșeurilor este utilizat pentru desfășurarea activităților economice/administrative. 
Calitatea de utilizator o au proprietarii de imobile și/sau împuterniciții acestora menționați în declarația de impunere. Proprietarii de imobile răspund în solidar cu împuterniciții lor pentru achitarea taxei speciale de salubrizare.
2. Imobil - construcție cu destinație rezidențială, economică sau administrativă (sunt incluse construcțiile destinate activităților/serviciilor comerciale, industriale,  desfășurate de profesiile liberale, de  instituțiile publice, lăcașele de cult etc.), impozabilă fiscal, identificată prin număr fiscal unic și printr-o adresă poștală. Terenul unde se solicită amplasarea de recipiente de colectare a deșeurilor va fi asimilat unui imobil. Utilizarea permanentă,  temporară sau intermitentă a unui imobil presupune necondiționat colectarea de deșeuri municipale.
3. Loc de consum - asocierea uneia declarații de impunere a taxei speciale de salubrizare cu imobilul unde are loc producerea deșeurilor. Un imobil poate avea unul sau mai multe locuri de consum. Locul de consum se configurează și se aprobă (în cazul solicitării creerii unui nou loc de consum) doar de către autoritatea publică locală. Locurile de consum sunt de 2 tipuri: 
a) exclusive: au alocate un set de recipiente de folosință strict individuală;
b) comune - au alocate seturi de recipiente pentru utilizare partajată (comună).
4. Declarație de impunere a taxei speciale de salubrizare - inscris pe proprie răspundere efectuată de utilizator, respectiv de către proprietarul unui imobil care este simultan și contribuabil fiscal sau de către împuternicitul ori împuterniciții acestuia. Declarația de impunere conține atributele de salubrizare ale utilizatorului, pe baza cărora se va face impunerea taxei de salubrizare de către autoritatea publică locală. Declarația de impunere se rectifică ori de câte ori apar modificări ale atributelor de impunere. 
5. Atribute de salubrizare ale utilizatorului - termeni cantitativi și descriptivi (de încadrare)  care definesc anumite caracteristici ale utilizatorului în relația sa cu sistemul de colectare a deșeurilor și care se regăsesc în secțiunea  a doua a declarației de impunere și a declarației rectificative pentru stabilirea cuantumului taxei speciale de salubrizare (Anexa nr. 1 și Anexa nr. 2 la prezentul regulament). 
6. Taxa specială de salubrizare - taxă impusă tuturor utilizatorilor serviciului de salubrizare, calculată pe baza atributelor de salubrizare declarate, în conformitate cu prezentul regulament 
7. Recipientele de colectare a deșeurilor - pubele sau containere de volum și caracteristici funcționale destinate colectării separate a fracțiilor de deșeuri menajere și similare. Acestea sunt puse la dispoziția utilizatorilor prin intermediul operatorului de colectare, conform unor reguli de alocare prevăzute în prezentul regulament. Recipientele se caracterizează prin: 
a)  volum;
b) cod de culoare distinct pentru tipul de deșeu pentru care sunt destinate;
c) RFID taguri;
d) coduri de identificare (plasate pe etichetele acelor recipiente) – doar pentru recipientele destinate deșeurilor reziduale și pentru recipientele  cu volum de 1100 l destinate deșeurile biodegradabile și amplasate pe platforme de colectare
Recipientele de colectare sunt validate privind folosința lor de către utilizatori, conform regulilor stabilite în prezentul regulament și sunt atribuite unui anumit loc de consum. Acestea pot avea statutul de:
a) recipiente exclusive -alocate spre folosință unui singur utilizator;
b)  recipiente partajate (comune) – alocate spre folosință mai multor utilizatori. 
8. Platformele de colectare a deșeurilor - grupuri de două sau mai multe recipiente pentru colectarea separată a deșeurilor municipale, care deservesc laolaltă mai multe locuri de consum. În funcție de forma de proprietate a terenului pe care aceste recipiente sunt amplasate, ele se împart în:
a) platforme de colectare publice – amplasate pe domeniul public ;
b) platforme de colectare private - amplasate pe domeniul privat.
9. Platformele de reciclare - grupuri de recipiente de mare volum destinate exclusiv colectării separate a fracțiilor de deșeuri reciclabile, amplasate pe domeniul public sau în spații special amenajate ale instituțiilor publice. 
10. Sistemul public de salubrizare - ansamblul infrastructurii tehnico-edilitare destinate colectării, transportului, tratării, valorificării și eliminării fracțiilor de deșeuri colectate separat de utilizatori. Întregul sistem este calibrat în funcție de cantitatea de deșeuri municipale generate, precum și de indicatorii de performanță privind reciclarea și reutilizarea deșeurilor. 
11. Conectarea utilizatorilor la sistemul public de salubrizare - acțiune administrativ-fiscală de asociere între locul de consum  și recipientele  de  colectare a deșeurilor.

2. CONECTAREA UTILIZATORILOR LA SISTEMUL DE SALUBRIZARE
2.1. Reguli generale privind conectarea
Art.1. 
(1) În vederea utilizării sistemului public de salubrizare utilizatorii trebuie să se conecteze la acesta.

(2) Operațiunea de branșare presupune o validare/recunoaștere formală a utilizării recipientelor exclusive pentru colectarea deșeurilor reziduale, ori a celor amplasate pe platforma de colectare atribuită locului de consum la care se va face colectarea deșeurilor, în condițiile prezentului regulament.
(3) Conectarea are loc prin completarea online sau prin depunerea la autoritatea publică locală (Serviciul impozite și taxe locale) a declarației de impunere conform anexei nr. 1 la prezentul regulament - în situația în care nu a mai depus anterior o declarație de impunere sau, după caz, a declarației rectificative conform anexei nr. 2 la prezentul regulament. Utilizatorul este considerat conectat la sistemul public de salubrizare începând cu data de întâi a lunii următoare celei în care se depune declarația de impunere.
(4) Obligația de conectare revine fiecărui utilizator în parte, indiferent dacă locul de consum este comun sau individual. Impunerea taxei speciale de salubrizare se va face, în funcție de cele declarate, conform anexei nr. 3 la prezentul regulament.
(5) Prima conectare la sistemul de salubrizare în condițiile prezentului regulament va fi realizată automat, conform declarațiilor depuse de către utilizatori anterior intrării în vigoare a prezentului Regulament și a informațiilor existente la nivelul autorității publice locale.
(6) În situația în care utilizatorii constată că informațiile deținute de către autoritatea publică locală nu sunt corecte/complete, acesta are obligația depunerii unei declarații de impunere rectificative, în vederea înregistrării datelor reale/complete.

3. MODALITĂȚI DE STABILIRE A TAXEI SPECIALE DE SALUBRIZARE

3.1. Reguli generale
Art. 2. (1) Pe teritoriul administrativ al UAT Comuna Orlat, se instituie taxa specială de salubrizare pentru asigurarea urmatoarelor activități ale serviciului de salubrizare:
•	colectarea separată şi transportul separat al deșeurilor municipale si al deseurilor similare provenind din activititati comerciale din industrie si institutii, inclusiv fractii colectate separat, fara a aduce atingere fluxului de deseuri de echipamente electrice si electronice, baterii si acumulatori; sunt incluse aici şi deşeurile periculoase menajere şi deşeurile voluminoase colectate in cadrul campaniilor de colectare; sunt excluse de la Taxa specială de salubritate colectarea  si tratarea deșeurilor stradale;
•	sortarea deșeurilor municipale și deseurilor similare în stațiile de sortare;
•	organizarea prelucrării, neutralizării și valorificarii materiale și energetice a deșeurilor -compostarea deșeurilor biodegradabile;
•	depozitarea deșeurilor;
•	acoperirea costurilor aferente infrastructurii necesare și exploatării acesteia.
(2)	Taxa de salubrizare se instituie începând cu data intrării în vigoare a prezentului Regulament, respectiv începând cu data de 03.02.2022. 

[bookmark: _Toc425085064]3.2 Declarațiile de impunere
Art.3. (1) În vederea calculării taxei speciale de salubrizare, utilizatorii, respectiv proprietarii imobilelor au obligaţia completării și depunerii:
a) Declaraţiei de impunere, dată pe proprie răspundere, conform anexei nr. 1 la prezentul regulament, pentru fiecare imobil deținut, inclusiv pentru cele nelocuite/nefuncționale, în situația în care nu a fost depusă până în prezent nicio declarație, precum și în cazul achiziționării unui imobil, în termenul menționat la art. 10 alin. (2) din prezentul regulament și, după caz, pentru fiecare utilizator împuternicit. În cazul imobilelor nelocuite/nefuncționale, proprietarii au obligația să depună declarația anual, până la data de 31 martie pentru anul în curs, împreună cu confirmarea din partea asociației de proprietari/locatari – în cazul imobilelor ce fac parte din asociații și/sau orice alt document care să ateste faptul că imobilul este nelocuit/nefuncțional - în cazul celorlalte imobile (de ex. facturi de utilități gaz, curent care să indice consum 0 în ultimele 3 luni anterioare depunerii declarației);
b) Declaraţiei rectificative, conform anexei nr. 2 la prezentul regulament, în cazul în care au apărut modificări față de precedenta declarație, în termenul prevăzut la alin. (12). În cazul imobilelor nelocuite/nefuncționale, proprietarii au obligația să depună declarația împreună cu confirmarea din partea asociației de proprietari/locatari – în cazul imobilelor ce fac parte din asociații și/sau orice alt document care să ateste faptul că imobilul este nelocuit/nefuncțional -în cazul celorlalte imobile. 
(2) În cazul lipsei declarației de impunere pentru un imobil, impunerea taxei se va face din oficiu, conform art. 4 din prezentul regulament.
(3) În caz de deces al titularului dreptului de proprietate asupra imobilului, obligația de depunere a declarației de impunere/declarației rectificative și obligația de plată a taxei revin moștenitorului/moștenitorilor de drept, conform termenelor și condițiilor prezentului regulament.
[bookmark: _GoBack](4) Declarațiile pentru stabilirea cuantumului taxei speciale de salubrizare se pot completa, rectifica și depune online sau se depun de către utilizatori în 2 exemplare însoțite de orice documente necesare pentru susținerea celor declarate, la  autoritatea publică locală (Serviciul impozite și taxe).
(5) În urma depunerii declarației, utilizatorii vor primi o decizie de impunere în care se va specifica valoarea taxei speciale de salubrizare datorată pentru anul în curs.
(6) Cuantumul taxei speciale de salubrizare se va publica la sediul Primăriei comunei Orlat pe site-ul acesteia și/sau în mass-media locală.
(7) Pentru utilizatorii existenți decizia de impunere va fi emisă până la finele primului trimestru al fiecărui an, pentru anul în curs.
(8) Operațiunea de regularizare a taxei de salubrizare se va face anual, prin diferența între serviciile de salubrizare utilizate suplimentar și cele cuprinse în abonamentul PSSB, definite în cuprinsul anexei nr. 3. Detalierea mecanismului de regularizare pentru fiecare tip de utilizator este cuprinsă în anexa nr. 3 la prezentul regulament. Suma rezultată în urma regularizării va fi achitată până la data de 30 iunie a anului următor celui pentru care se face regularizarea.
Decizia de impunere pentru suma rezultată în urma regularizării aferente anului în curs va fi emisă până la finele primului trimestru al anului următor. Prima regularizare a taxei va avea loc pentru anul 2022, iar decizia de impunere va fi emisă până la finele primului trimestru al anului 2023.
(9) Serviciile de salubrizare efectiv utilizate, care vor permite calcularea eventualelor servicii suplimentare față de abonamentul PSSB, vor fi măsurate prin aplicarea instrumentului economic „Plătește Pentru Cât Arunci” (PPCA), conform art. 17 alin. (5) lit. h) din OUG nr.92/2021 privind regimul deșeurilor, astfel:
a) Fiecare recipient de deșeuri colectat suplimentar față de numărul de colectări anuale incluse în abonamentul PSSB va duce la calcularea de servicii de salubrizare suplimentare;
b) Serviciile de salubrizare suplimentare vor fi calculate prin aplicarea instrumentului economic „Plătește Pentru Cât Arunci”, având la bază un indice mediu de generare al deșeurilor kg/loc/an și indicatorii de performanță ai serviciului, raportat la frecvența de colectare și volum, conform mecanismului prevăzut în anexa nr. 3 la prezentul regulament.
(10) În cazul neprimirii deciziei de impunere până la finele primului trimestru al fiecărui an, obligația de plată subzistă, utilizatorii casnici și non-casnici având obligația de a consulta site-ul/avizierul/contul creat personal în platforma e-administrație/alte canale de comunicare ale Primăriei Comunei Orlat/Serviciului impozite și taxe locale.
(11) Declarațiile pentru stabilirea cuantumului taxei speciale de salubrizare pot fi modificate pe parcursul anului, la cererea utilizatorilor serviciului de salubrizare, prin completarea și depunerea unor declarații rectificative, întocmite conform anexei nr. 2.
(12) Declarațiile rectificative se depun în termen de maxim 30 de zile de la data apariției oricărei modificări a datelor declarației inițiale, urmând ca modificarea taxei de salubrizare să se efectueze începând cu data de întâi a lunii următoare celei în care au intervenit modificările.

Art.4. (1) Proprietarii de imobile aflate pe raza comunei Orlat vor datora pentru fiecare imobil deținut un abonament pentru pachetul de servicii de salubrizare de bază (PSSB) utilizat,  conform Anexei nr. 3 la prezentul regulament. Pentru imobilele declarate nelocuite/nefuncționale nu se datorează taxă specială de salubrizare.
(2) În cazul nedepunerii de către utilizatorii casnici a declarației pentru stabilirea tipului de abonament PSSB sau a declarației rectificative în cazul în care au apărut modificări ce nu mai justifică încadrarea utilizatorului la o categorie de reducere conform prevederilor din anexa nr. 3 la prezentul regulament, se va stabili din oficiu o obligație de plată a proprietarului, pentru fiecare imobil deținut, în cuantumul penalizator egal cu dublul valorii abonamentului PRACTIC menționat în anexa nr. 3 la prezentul regulament. Stabilirea din oficiu a taxei se va face și în cazul imobilelor nelocuite/nefuncționale pentru care nu s-a depus declarația anuală conform art. 3 alin. (1) lit. a) din prezentul regulament. Obligația de plată stabilită din oficiu va înceta la data de întâi a lunii următoare celei în care utilizatorul depune declarația de impunere. 
(3) În cazul nedepunerii de către utilizatorii non-casnici a declarației pentru stabilirea taxei speciale de salubrizare, se va stabili din oficiu o obligație de plată a acestora, pentru imobilul deținut și/sau pentru imobilul în care își desfășoară activitatea, într-un cuantum penalizator egal cu dublul valorii abonamentului prevăzut pentru un număr de 6-10 angajați. Stabilirea din oficiu a taxei se va face și în cazul imobilelor nelocuite/nefuncționale pentru care nu s-a depus declarația anuală conform art. 3 alin. (1) lit. a) din prezentul regulament. Obligația de plată stabilită din oficiu va înceta la data de întâi a lunii următoare celei în care utilizatorul depune declarația de impunere.
(4) Stabilirea din oficiu a taxei speciale de salubrizare se face prin emiterea unor decizii de impunere în condițiile Codului de procedură fiscală.
(5) Stabilirea din oficiu și impunerea taxei de salubrizare nu înlătură dreptul autorităților de a realiza o inspecție fiscală și/sau o inspecție tehnică cu privire la utilizarea sistemului de salubrizare, care pot conduce la aplicarea de penalizări sau sancțiuni în conformitate cu prevederile prezentului regulament și ale Regulamentului serviciului de salubrizare al comunei Orlat.
(6) Asociațiile de proprietari/locatari din comuna Orlat, prin reprezentanții acestora (președinte/administrator/membrii comitetului executiv), au obligația să depună semestrial, până la data de 30 a lunii următoare încheierii semestrului, la Compartimentul specializat în sprijinirea, îndrumarea și controlul asociațiilor de proprietari din cadrul Primăriei comunei Orlat, documente centralizatoare din care să rezulte, pentru fiecare lună calendaristică, numărul utilizatorilor serviciului de salubrizare din fiecare proprietate individuală aparținând imobilelor/condominiilor componente ale fiecărei asociații, în baza listelor de plată a cotelor de contribuție la cheltuielile asociației de proprietari.
3.3. MODALITATEA DE CALCUL A TAXEI SPECIALE DE SALUBRIZARE

Art.5
(1) La stabilirea taxei speciale de salubrizare s-a avut în vedere:
a) amortizarea investițiilor realizate în infrastructura tehnico-edilitară;
b) acoperirea cheltuielilor legate de asigurarea disponibilității și continuității serviciului de colectare și transport al deșeurilor, conform calendarului stabilit;
c) acoperirea costului efectiv al prestării serviciului de salubrizare, în conformitate cu  principiul ”poluatorul plătește”;
d) implementarea instrumentului economic ”plăteşte pentru cât arunci”, conform prevederilor OUG nr.92/2021 privind regimul deşeurilor;
e) stabilirea de tarife distincte pentru gestionarea deşeurilor reciclabile, reziduale și biodegradabile, după caz;
f) sancționarea beneficiarilor serviciului care nu separă în mod corespunzător fluxurile de deşeuri (aplicarea de penalizări);
g) includerea în tarifele de gestionare a deşeurilor reciclabile a contribuţiei pentru economia circulară prevăzută în Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, numai pentru deşeurile destinate a fi eliminate prin depozitare rezultate din aplicarea indicatorilor de performanţă prevăzuţi în contractul încheiat cu operatorul serviciului de salubrizare;
h) includerea în tarifele de gestionare a deşeurilor biodegradabile și reziduale a contribuţiei pentru economia circulară prevăzută în Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, pentru deşeurile destinate a fi eliminate prin depozitare.
(2) Pentru stabilirea taxei speciale de salubrizare se vor respecta indicatorii de performanță ai serviciului public de salubrizare prevăzuți în Ordonanța de urgență nr. 92/2021 privind regimul deșeurilor, respectiv indicatorii de performanță prevazuți în contractele de delegare ale operatorilor de salubrizare, valabili începând cu anul 2022, respectiv:
· Obligaţia de a colecta și transfera Stației de sortare un procent de minim 70% deșeuri reciclabile din cantitatea totală de deșeuri reciclabile generate pe raza U.A.T.; cantitatea de deșeuri reciclabile generată se stabilește pe baza determinărilor de compoziție a deșeurilor municipale realizate de către operatorul de salubrizare, iar în lipsa unei determinări de compoziție, cantitatea de deșeuri reciclabile generată reprezintă 33% din total deșeuri municipale.
· Obligaţia de a valorifica minim 75% din cantitatea de deșeuri reciclabile admise la stația de sortare, din care minim 40% din cantitatea primită și sortată să fie deșeuri din ambalaje, pentru care să se achite costurile nete de colectare, transport și sortare de către O.I.R.E.P. (organizaţiile care implementează obligaţiile privind răspunderea extinsă a producătorului).
(3) Având în vedere țintele menționate la alin. (2), taxele distincte pentru fracțiile de deșeuri colectate de la utilizatori se vor calcula conform diagramei de mai jos, coroborat cu tarifele în vigoare ale operatorilor de salubrizare (colectare, sortare, compostare, eliminare finală) și pe baza densității acestor fracții de deșeuri:

Pentru unitățile administrativ-teritoriale care au implementată colectarea separată a deșeurilor biodegradabile:

Trez x  40%


Trec x 23,1%

           Tdeșeu municipal	Reciclabil 13% din care reciclabil valorif
       Tbio x 36,90% 




	Pentru unitățile administrativ-teritoriale care nucau implementată colectarea separată a deșeurilor biodegradabile:


Trez x  76,9%


Tdeșeu municipal Trec x 23,1%

	Reciclabil 13% din care reciclabil valorif
     

Unde :
Tdeșeu municipal = taxă deșeuri municipale
Trez = tarif de colectare și transport deșeuri reziduale (include tariful de depozitare și contribuția pentru economia circulară în limita cantităților rezultate prin aplicarea indicatorilor de performanță)
Trec = tarif de gestionare a deșeurilor reciclabile, compus din tariful de colectare și transport al deșeurilor reciclabile plus tariful de sortare al deșeurilor reciclabile/tariful de transfer pentru fracția de sticlă
Tbio = tarif de gestionare al deșeurilor biodegradabile, compus din tariful de colectare și transport al deșeurilor biodegradabile plus tariful de compostare
4) Abonamentul PSSB pentru utilizatorii casnici și/sau non-casnici se raportează inclusiv la următoarele elemente: 
-  indicii medii de generare ai deșeurilor municipale, pe medii de rezidență urban/rural, respectiv 0,87 kg/loc/zi pentru mediul urban și 0,58 kg/loc/zi pentru mediul rural, conform PJGD aprobat, iar pentru utilizatorii non-casnici conform declarațiilor de salubrizare depuse; 
-  tarifele operatorilor serviciului de salubrizare valabile la data de data de 1 ianuarie al fiecărui an;
- numărul de utilizatori ai serviciului conform declarației de salubrizare;
- densitatea deșeurilor municipale, respectiv:
 
	Tabel de densități:
	U.M. - kg/mc:

	densitate deșeuri reziduale:
	260

	densitate biodeșeuri:
	440

	densitate deșeuri reciclabile:
	30


ART.6
(1) Taxa specială de salubrizare are 3 componente:
a) Abonamentul aferent pachetului de servicii de salubrizare de bază (denumit în  prezentul regulament abonament PSSB) - reprezintă costul serviciilor de salubrizare asigurate fiecărui cetățean/agent economic/instituție. 
b) Regularizarea - componentă variabilă a taxei de salubrizare ce reprezintă costul serviciilor suplimentare, respectiv costul datorat pentru cantitățile suplimentare de deșeuri reziduale generate de utilizatori față de abonamentul PSSB antecalculat, precum și, după caz, costul datorat pentru cantitățile suplimentare de deșeuri biodegradabile – în cazul utilizatorilor non-casnici, determinate printr-o infrastructură digitală de măsurare. Regularizarea reprezintă modalitatea de aplicare a instrumentului economic ”Plătește Pentru Cât Arunci” (PPCA) și este detaliată în anexa nr. 3 la prezentul regulament.
c) Penalizările - aplicabile pentru  impurificarea fracțiilor reciclabile colectate separat (plastic/metal, hârtie/carton, deșeuri biodegradabile). 
[bookmark: _Hlk56078514](2)  Abonamentul PSSB este perceput pentru serviciile de colectare puse la dispoziție, la conectarea la sistemul de salubrizare prin depunerea la Direcția Fiscală Locale/Serviciului/Compartimentului Impozite și taxe locale a declarației de impunere sau a declarației rectificative, conform anexei nr. 1 sau a anexei nr. 2 la prezentul regulament. 
		(3) Abonamentul menționat la alin. (2) va fi perceput:
a) în cazul utilizării serviciului de salubrizare, în funcție de opțiunea impusă utilizatorului sau de cea aprobată de autoritatea locală la momentul depunerii declarației de impunere;
b) la momentul constatării de către autoritatea publică locală a utilizării serviciului pentru un imobil declarat nelocuit/nefuncțional, prin aplicarea automată a cuantumului penalizator egal cu dublul valorii abonamentului PRACTIC, în cazul utilizatorilor casnici, respectiv a cuantumului penalizator egal cu dublul valorii abonamentului prevăzut pentru un număr de 6-10 angajați, în cazul utilizatorilor non-casnici, conform anexei nr. 3 la prezentul regulament, începând cu data de întâi a lunii în care se constată că imobilul a devenit locuit/funcțional și/sau recipientele alocate respectivului imobilul sunt prezentate la ridicare/utilizate. Aplicarea acestei prevederi încetează la data de întâi a lunii următoare celei în care utilizatorul depune o declarație rectificativă în vederea conectării la sistemul de salubrizare și nu înlătură dreptul autorităților de a sancționa utilizatorul respectiv conform prevederilor Regulamentului serviciului de salubrizare al comunei Orlat;
c) la momentul constatării de către autoritatea publică locală a declarării unui  număr de persoane neconform cu datele reale, ce a avut ca efect încadrarea utilizatorului la o categorie de inferioară de plată, prin aplicarea automată a cuantumului penalizator egal cu dublul valorii abonamentului PRACTIC menționat în anexa nr. 3, începând cu data la care declarația eronată a produs efecte. Aplicarea acestei prevederi încetează la data de întâi a lunii următoare celei în care utilizatorul depune o declarație rectificativă conformă cu datele reale.                   		
	   
		(4) Mecanismul tehnic de aplicare a instrumentului economic „Plătește pentru cât arunci”, respectiv frecvenţa ridicării recipientelor în funcție de tipul de colectare, indicii medii de generare pe medii de rezidență, numărul persoanelor înscrise pe delarația de salubrizare, tipurile de abonamente ale PSSB și descrierea serviciilor incluse în acestea, precum şi modul de calcul al regularizării și al penalizărilor este descris în anexa nr. 3 la prezentul regulament.
ART.7
	(1) Tarifele fracţiilor de deşeuri colectate separat se calculează la sfârşitul fiecărui an calendaristic pentru anul următor și se rectifică la instrucțiunile A.D.I. ECO Sibiu, dacă indicatorii de performanță (țintele de colectare separată) variază semnificativ între două calculații, pe baza tarifelor (lei/tonă + T.V.A.) ale operatorului de colectare şi transport, tarife distincte pentru gestionarea deșeurilor reciclabile și reziduale, precum şi a tarifelor operatorului staţiilor de sortare şi compostare Şura Mică.
(2) [bookmark: _Hlk26862325] La  stabilirea nivelului tarifelor fracțiilor de deșeuri colectate separat se iau în calcul următoarele elemente:
a) datele colectate şi centralizate de către Asociația de Dezvoltare Intercomunitară ECO Sibiu, referitoare la cantităţile de deșeuri provenite de la persoane fizice şi persoane juridice;
b) prevederile Analizei Economice și Financiare, anexă la Contractul de finanțare nr.  98552/25.05.2010;
c) contribuția la economia circulară, numai pentru deşeurile destinate a fi eliminate prin depozitare, rezultate în urma aplicării indicatorilor de performanţă prevăzuţi în contracte;
d) costurile tonei de deşeuri colectate separat, determinate pe baza indicatorilor de performanță ai S.M.I.D. și pe baza tarifelor aprobate ale operatorilor de salubrizare.

ART.8
(1) Colectarea, transportul și eliminarea deșeurilor generate de activități de reamenajare și reabilitare interioară și/sau exterioară a imobilelor, colectarea deşeurilor de la evenimente speciale, precum şi a deşeurilor voluminoase la cerere se va realiza în baza unui contract încheiat direct între operatorul de salubrizare și generatorii de deșeuri, pe baza tarifelor aprobate de autoritățile publice locale. 
(2) Deșeurile reziduale depuse lângă recipientele de colectare vor fi colectate ca deșeuri reziduale suplimentare și vor fi incluse în calculul regularizării aplicabile pentru locatarii care utilizează respectivele recipiente. Operatorul are obligația de a înregistra digital toate aceste goliri suplimentare.
           (3) Deșeurile reciclabile colectate corespunzător depuse lângă recipientele de colectare nu vor genera costuri suplimentare.
 
ART.9
Taxa specială de salubrizare se poate actualiza conform legislației în vigoare, în funcție de următoarele criterii, dar nelimitându-se la acestea:
a) indicele de generare a deșeurilor pentru Municipiul Sibiu;
b)  indicele de inflație la servicii;
c) creșterea costurilor la elementele componente ale tarifului operatorului de salubrizare;
d)  dezvoltarea infrastructurii tehnico-edilitare de colectare separată a deşeurilor.


[bookmark: _Toc55891140]4. TERMENE ŞI MODALITĂŢI DE PLATĂ A TAXEI SPECIALE DE SALUBRIZARE

ART.10
(1) Abonamentul PSSB se datorează lunar, termenul de plată fiind până în data de 15 a lunii următoare celei în care s-a prestat serviciul de salubrizare. Regularizarea taxei, dacă este cazul, va avea loc anual, pentru anul anterior, și se datorează până la data de 30 iunie a anului următor celui pentru care se face regularizarea.
(2) Cu titlu de excepție, utilizatorii casnici și non-casnici care au dobândit/finalizat imobile, au obligația depunerii declarației de impunere în vederea stabilirii cuantumului taxei speciale de salubrizare, inclusiv pentru imobilele nelocuite/nefuncționale, în termen de 30 de zile de la data dobândirii/finalizării imobilului și datorează taxa specială de salubrizare începând cu data de întâi a lunii următoare celei în care au dobândit/finalizat imobilul, cu excepția situației în care imobilul este declarat nelocuit/nefuncțional. Taxa se calculează proporțional cu numărul lunilor rămase din anul în curs.
(3) Taxa specială de salubrizare plătită în plus se compensează sau se restituie, după caz, în condiţiile prevăzute de Codul de procedură fiscală.
(4) Pentru recuperarea sumelor datorate cu titlu de taxă specială de salubrizare se aplică măsurile de urmărire și executare silită prevăzute de Codul de procedură fiscală.
(5) Taxa specială de salubrizare se încasează prin casieriile Serviciului impozite și taxe locale, direct în contul Primăriei comunei Orlat deschis la Trezoreria Sibiu și prin alte modalități puse la dispoziție de autoritatea publică locală.


[bookmark: _Toc55891141]5. GESTIONAREA VENITURILOR ȘI CHELTUIELILOR AFERENTE    SERVICIULUI DE SALUBRIZARE

ART.11
(1) Serviciul care colectează taxa specială stabilită pentru serviciul de salubrizare, are următoarele atribuții:
a) urmărește depunerea declarațiilor de către persoanele fizice și juridice și asigură înregistrarea acestora;
b) încasează prin casieria instituţiei de la persoane fizice și juridice taxele speciale stabilite în temeiul hotărârilor Consiliului Local;
c) ține evidența sumelor datorate/încasate, defalcat pe tipuri de beneficiari;
d) asigură depunerea în contul special constituit pentru administrarea taxei speciale de salubrizare a sumelor încasate în numerar la casierie;
e) operează în evidențele proprii / debitările și încetările obligațiilor de plată prevăzute de actele normative/administrative în vigoare;
[bookmark: _Hlk431028]f) colaborează cu compartimentul/persoana desemnată care ține evidența pe bază de documente justificative a sumelor plătite operatorilor de salubrizare, precum și cu A.D.I. ECO Sibiu, în vederea unei cât mai bune gestionări a Sistemului de Management Integrat al Deșeurilor.
  (2) Plata contravalorii serviciilor de salubrizare se realizează direct către operatorii serviciilor de salubrizare, pe baza facturilor însoțite de detalierea cantităților/ serviciilor prestate, recomandate la plată de către A.D.I. ECO Sibiu.
(3) Autoritatea publică locală/ADI ECO Sibiu va monitoriza activitățile de colectare, transport, sortare, compostare și depozitare a deșeurilor menajere și similare din comuna Orlat. 
(4) Sumele obținute din taxa specială de salubrizare vor fi utilizate pentru acoperirea cheltuielilor de întreținere, funcționare și dezvoltare a serviciului public de salubrizare. Soldul rămas neutilizat la sfârșitul anului bugetar va fi folosit în anul următor, cu  aceeași destinație.


[bookmark: _Toc55891142]	6. SANCȚIUNI

ART.12
(1)  Constituie contravenții următoarele fapte, dacă nu au fost săvârşite în astfel de condiţii încât să fie considerate, potrivit legii, infracţiuni:
[bookmark: _Hlk62815100]a) nedepunerea sau depunerea cu întârziere a declarației de impunere/rectificative prevăzute la art. 3 din prezentul regulament;
[bookmark: _Hlk62815115]b) depunerea unei declarații de impunere/rectificative neconforme cu datele reale;
[bookmark: _Hlk62815140]c) neîndeplinirea la termen de către Asociațiile de proprietari/locatari a obligației prevăzute la art. 4 alin. (6) din prezentul regulament.
(2) Contravenţiile prevăzute la alin. (1) se sancţionează astfel:
a) cu amendă de la 1.000 lei la 1.500 lei, în cazul săvârşirii faptelor prevăzute la alin. (1) lit. a);
b) cu amendă de la 1.500 lei la 2.500 lei, în cazul săvârşirii faptei prevăzute la alin. (1) lit. b);
c) cu amendă de la 1.000 lei la 1.500 lei, în cazul săvârşirii faptei prevăzute la alin. (1) lit. c);
(3) Constatarea contravenţiilor prevăzute la alin. (1) şi aplicarea sancţiunilor prevăzute la alin.  (2) se fac de către persoanele împuternicite din cadrul autorității locale.
(4) Dispozițiile prezentului articol se completează cu prevederile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.

ART. 13 
(1) Stabilirea taxei speciale de salubrizare în baza declarațiilor de impunere se va face sub rezerva verificării ulterioare de către Compartimentul impozite și taxe locale împreună cu alte instituții abilitate. În cazul declarării unor date eronate sau false privind  informațiile necesare calculării taxei, obligația de plată se va stabili conform prevederilor prezentului regulament. Totodată, declararea neconformă cu realitatea atrage răspunderea contravențională sau penală, după caz.
(2) Neplata taxei la termenele stabilite, respectiv întârzierea la plată, atrage după sine calculul şi plata majorărilor de întârziere, precum şi aplicarea măsurilor de executare silită prevăzute de legislația specială în vigoare.
(3) Neconformarea la obligația de a colecta selectiv deșeurile municipale se sancționează conform legislației în vigoare și se penalizează conform prezentului regulament.


[bookmark: _Toc55891143]7. DISPOZIȚII FINALE

 ART. 14
(1)  Prezentul regulament se aprobă de către Consiliul Local al comunei Orlat.  Începând cu  luna februarie 2022 se modifică structura și cuantumul taxei speciale de salubrizare conform dispozițiilor instituite de prezentul regulament, regularizarea și penalizările urmând a fi aplicate pe măsura punerii în funcțiune a infrastructurii de monitorizare a deșeurilor colectate și a sistemului de închidere a platformelor publice.
(2)  La data intrării în vigoare a prezentului regulament se abrogă Regulamentul de instituire și administrare a taxei speciale de salubrizare în Comuna Orlat. aprobat prin H.C.L. nr. 6/ 28 02.2019
(3)  Anexele nr. 1-3 fac parte integrantă din prezentul regulament.
[bookmark: _Toc245811799][bookmark: _Toc425085072]
ANEXE
	Anexa nr. 1
	Declarația de impunere în vederea stabilirii cuantumului taxei speciale de salubrizare

	Anexa nr. 2
	Declarația rectificativă de impunere în vederea stabilirii cuantumului taxei speciale de salubrizare

	Anexa nr. 3
	Mecanismul operațional de aplicare a instrumentului economic ”Plăteşte pentru cât arunci” (PPCA) conform prevederilor O.U.G. nr. 92/2021

